b'\n_START_ARTICLE_\nNarodni muzej kiparstva\n_START_SECTION_\nZgodovina\n_START_PARAGRAPH_\nMuzej je bil ustanovljen kot De\xc5\xbeelni muzej lepih umetnosti 4. oktobra 1842 in je imel svoj prvi sede\xc5\xbe v Palacio de Santa Cruz. Njegova zbirka je bila ustanovljena z umetninami iz samostanov zaprtih leta 1836, ko je nastopil liberalni re\xc5\xbeim, kot se je zgodilo tudi v evropskih dr\xc5\xbeavah v bli\xc5\xbeini._NEWLINE_Zaradi kakovosti umetnin in izpostavljenosti bogate lesne rezbarije, je pokrajinski muzej postal leta 1933 del Narodnega muzeja kiparstva in to na pobudo druge republike, predvsem zgodovinarja \xc5\xa1panskega kiparstva Ricarda s Orueta, generalnega direktorja za likovno umetnost, ki je namestil zbirko na novo prizori\xc5\xa1\xc4\x8de, kolegij San Gregorio. _NEWLINE_29 aprila 1933 se je preselil v Colegio de San Gregorio. Druge kratkoro\xc4\x8dne lokacije so bile v 16. stoletju Palacio de Villena in Palacio del Conde de Gondomar._NEWLINE_V \xc4\x8dasu svojega obstoja se je zbirka kipov in slik pove\xc4\x8dala z donacijami in volili posameznikov, depozitov in predvsem z nakupi s strani dr\xc5\xbeave. Danes je to eden najbolj izvirnih evropskih muzejev._NEWLINE_Od leta 1990 se izvaja celovita prenova Palacio de Villena, pridobljene v letu 1986, ki se nahaja nasproti kolegija. V letu 1998 se je obnova pala\xc4\x8de za\xc4\x8dela, trajala naj bi deset let, arhitekta Fuensanta Nieto in Enrique Sobejano sta leta 2007 prejela dr\xc5\xbeavno nagrado za obnovo in ohranjanje kulturnih dobrin._NEWLINE_Zaradi edinstvene vrednosti te stavbe, njenega zgodovinskega pomena in njene ideolo\xc5\xa1ke bli\xc5\xbeine, se je julija 2008 preimenovala v Narodni muzej Colegio de San Gregorio. S prerazporeditvijo nacionalnih muzejev konec leta 2011, je dobil svoje spet ime  Narodni muzej kiparstva._NEWLINE_Zaradi vedno ve\xc4\x8djega \xc5\xa1tevila eksponatov in potrebe po prostoru za njihovo hrambo, je bil muzej prisiljen, da pove\xc4\x8da svoje prostore. Za\xc4\x8detnemu Colegio de San Gregorio so dodali pala\xc4\x8do Villena, ki se nahaja nasproti, potem kompleks pala\xc4\x8d grofa Gondomar, lo\xc4\x8den od kolegija San Gregorio z vrtom in obsega pala\xc4\x8do samo in njeno kapelo, cerkev San Benito el Viejo._NEWLINE_V \xc4\x8dasu Velikega tedna v Valladolidu muzej da 104 slike (porazdeljene v ustrezne sklope) na procesijo bratov\xc5\xa1\xc4\x8din.\n_START_SECTION_\nMuzejska zbirka\n_START_PARAGRAPH_\nMuzejska zbirka obsega dela od 13. do 19. stoletja, ki so bila narejena na Iberskem polotoku in v drugih regijah, zgodovinsko povezanih s \xc5\xa0panijo (Italija, Flandrija, Ju\xc5\xbena Amerika). Prisotni so slikarji, kot so Rubens, Francisco de Zurbar\xc3\xa1n, Francisco Ribalta ali Luis Egidio Mel\xc3\xa9ndez, osrednjo zbirko predstavljajo skulpture XV. do XVII. stoletja.'